b'\n_START_ARTICLE_\nGET-ligaen 2016/17\n_START_SECTION_\nUtend\xc3\xb8rskamper\n_START_PARAGRAPH_\nFlere GET-ligaklubber har uttrykt interesse for \xc3\xa5 arrangere utend\xc3\xb8rskamper i 2016/17-sesongen, inspirert av \xc2\xabWinter Classic\xc2\xbb-kampene arrangert av National Hockey League (NHL). Siden \xc2\xabWinter Classic\xc2\xbb-kampene begynte i 2008 har interessen for utend\xc3\xb8rskamper utbredd seg ogs\xc3\xa5 til flere europeiske ligaer, blant andre SHL (Sverige), Liiga (Finland), National League A (Sveits), Ligue Magnus (Frankrike), DEL (Tyskland) og EBEL (\xc3\x98sterrike m.fl.) ogs\xc3\xa5 arrangert lignende kamper._NEWLINE_Den 18. februar 2016 fortalte styreleder i Stjernen Hockey, Bj\xc3\xb8rn Viggo Nilsen, til Fredriksstad Blad at klubben i lengre tid hadde jobbet med mulighetene for \xc3\xa5 arrangere en \xc2\xabWinter Classic\xc2\xbb p\xc3\xa5 Fredrikstad Stadion i januar 2017. \xc3\x98nskemotstanderen var \xc3\xb8stfoldrivalen Sparta Warriors. Prosjektet ville kunne ha en kostnad p\xc3\xa5 opp mot 1,5 million NOK, og ville omfatte leie av rink, str\xc3\xb8mforbruk, baneleie og rigging. Daglig leder i Sparta Warriors, P\xc3\xa5l Inge Karlsen, uttrykte senere interesse for \xc3\xa5 delta i en \xc2\xabWinter Classic\xc2\xbb-kamp mot Stjernen: \xc2\xabWinter Classic er en kjempeid\xc3\xa9. Det hadde v\xc3\xa6rt en utrolig fin promotering for sporten v\xc3\xa5r. Vi stiller gjerne opp p\xc3\xa5 en slik kamp.\xc2\xbb Sparta hadde selv har vurdert en Winter Classic i Sarpsborg, men hadde droppet ideen grunnet prosjektets st\xc3\xb8rrelse._NEWLINE_Senere uttrykte Stavanger Oilers ogs\xc3\xa5 interesse for \xc3\xa5 arrangere en utend\xc3\xb8rskamp. Den 29. februar 2016 fortalte Stavanger Aftenblad at Oilers i to \xc3\xa5r hadde jobbet med \xc3\xa5 f\xc3\xa5 p\xc3\xa5 plass rammene for en utend\xc3\xb8rskamp p\xc3\xa5 Viking Stadion. Utend\xc3\xb8rskampen skal fungere som en vanlig serierunde og er tenkt spilt en l\xc3\xb8rdag tidlig i 2017, med Storhamar, Sparta eller V\xc3\xa5lerenga som de mest aktuelle motstanderlagene. Prosjektlederen v\xc3\xa6rt i flere m\xc3\xb8ter med en \xc3\xb8sterriksk leverand\xc3\xb8r av kj\xc3\xb8leanlegg og annet n\xc3\xb8dvendig utstyr, og kostnadene vil ligge p\xc3\xa5 i underkant av 2 millioner NOK. Oilers h\xc3\xa5per ogs\xc3\xa5 \xc3\xa5 f\xc3\xa5 med rettighetshaver TV 2 p\xc3\xa5 laget dersom kampen blir en realitet, og \xc3\xb8nsker en dokumentar for \xc3\xa5 \xc3\xb8ke interessen rundt kampen, i likhet med HBOs programmer som leder opp til de \xc3\xa5rlige \xc2\xabWinter Classic\xc2\xbb-kampene. P\xc3\xa5 styrem\xc3\xb8tet den 14. mars ble det bestemt at Oilers satser p\xc3\xa5 \xc3\xa5 spille utend\xc3\xb8rskamp p\xc3\xa5 Viking stadion l\xc3\xb8rdag 4. februar 2017, og vil ta den endelige beslutningen innen utgangen av april.\n_START_SECTION_\n2017 Winter Classic\n_START_PARAGRAPH_\nDen 11. mars 2016 presenterte Stjernen sine planer for Winter Classic p\xc3\xa5 en pressekonferanse p\xc3\xa5 Fredrikstad Stadion. Kampen skal spilles den 21. januar 2017 mellom Stjernen og Sparta Warriors som en del av en 10-dagers fest i anledning av Fredrikstads 450-\xc3\xa5rsjubileum. Stjernen har forventninger om at rundt 8.000 vil finne plass p\xc3\xa5 tribunen, og de rapporterte at det var stor interesse rundt arrangementet og at billettsalget allerede var i gang. Kampen blir dermed historiens f\xc3\xb8rste utend\xc3\xb8rs GET-liga-kamp.\n_START_SECTION_\nV\xc3\xa5lerengas midlertidige flytting til Furuset Forum\n_START_PARAGRAPH_\nF\xc3\xb8r sommeren 2015 ble det vedtatt \xc3\xa5 rive Jordal Amfi da dette var utdatert og kondemnabelt: V\xc3\xa5lerenga Ishockey og andre brukere av anlegget har lenge klaget over slitne garderober, et d\xc3\xa5rlig teknisk anlegg, mugg og farlige, bratte tribuner. Rivingen av det gamle anlegget vil bli p\xc3\xa5begynt i januar 2017. Planene for nye Jordal Amfi ble oversendt Plan- og bygningsetaten i juli 2015 og planlagt ferdigstillelse av det nye anlegget med en kapasitet p\xc3\xa5 5 500 tilskuerplasser er i september 2018._NEWLINE_V\xc3\xa5lerenga Ishockey spiller deres siste hjemmekamp p\xc3\xa5 gamle Jordal Amfi mot Frisk Asker 7. januar 2017. I p\xc3\xa5vente av oppf\xc3\xb8ringen av den nye hallen skulle V\xc3\xa5lerenga finne et midlertidig spillested, hvor b\xc3\xa5de Furuset Forum og Manglerudhallen var hovedkandidatene. Den 28. juni ble Furuset Forum, med en kapasitet til 1 800 tilskuere, offentliggjort som klubbens midlertidige spillested for resten av 2016/17-sesongen og 2017/18-sesongen.\n_START_SECTION_\nSluttspill\n_START_PARAGRAPH_\nSluttspillet spilles av de \xc3\xa5tte beste lagene i grunnspillet og avvikles som en cupturnering. Sluttspillet starter med de f\xc3\xb8rste kvartfinalene 11. mars 2016._NEWLINE_Kvartfinalene spiller best av 7 kamper. De fire best plasserete lagene i grunnserien valgte i seedningsrekkef\xc3\xb8lge selv deres motstander i kvartfinalene blant de lagene som endte p\xc3\xa5 5.- til 8.-plass i grunnserien. I kvartfinalen velger lag 1 mellom lag 7/8. Deretter velger lag 2 mellom gjenv\xc3\xa6rende lag 7/8 og lag 6. Lag 3 velger deretter mellom gjenv\xc3\xa6rende lag 6/7/8 og lag 5. H\xc3\xb8yest rangerte lag har hjemmebanefordel i kamp 1, 3, 5 og 7, mens lavest rangerte lag har hjemmebanefordel i kamp 2, 4 og 6. Dersom en kamp ender uavgjort ved full tid vil det, i motsetning til i seriespillet, bli spilt 20 minutters forlengningsperioder med fem utespillere p\xc3\xa5 isen for hvert lag, og det f\xc3\xb8rste laget som scorer m\xc3\xa5l vinner kampen._NEWLINE_Som seriemestere var Stavanger Oilers f\xc3\xb8rstevelger og valgte syvendeplasserte Stjernen som kvartfinalemotstander. L\xc3\xb8renskog tok series\xc3\xb8lv og valgte sjetteplasserte Lillehammer, Storhamar hadde tredjevalget og valgte \xc3\xa5ttendeseedede Sparta Warriors, hvilket etterlot femteplasserte V\xc3\xa5lerenga som motstander til grunnseriens fjerdeplasserte Frisk Asker.\n_START_SECTION_\nPrisutdeling\n_START_PARAGRAPH_\n\xc3\x85rets lag og prisvinnere ble stemt frem av GET-ligaens trenere og spillere. F\xc3\xb8lgende spillere ble stemt frem:'